от, във връзка със, под името на, от името на или в подкрепа на“ и „подпомагане по друг начин на актове или дейности на“ посочените и други лица, групи, предприятия и образувания, свързани с талибаните, като представляващи заплаха за мира, стабилността и сигурността на Афганистан.
 Към 2013 г. Saidullah Jan е високопоставен член на мрежата „Haqqani“, който в определени моменти е действал като заместник-ръководител на мрежата, командир на мрежата за северната зона на Афганистан и основен координатор на мрежата за логистиката.
 В края на 2013 г. Saidullah е предоставил решаваща подкрепа на водачи и превозни средства, транспортиращи боеприпаси за мрежата „Haqqani“. Към края на 2011 г. участва също в дейността на групата по набиране на членове и е провел оценяването на поне един нов член на мрежата „Haqqani“.
 В края на 2013 г. Saidullah пътува до района на Персийския залив заедно с набиращите средства за мрежата Khalil Ahmed Haqqani (TI.H.150.11.), Fazl Rabi и други нейни членове, включително лице, което съдейства за извършването на нападения. През 2010 г. Saidullah пътува до района на Персийския залив с група ръководители на мрежата „Haqqani“, включително починалия понастоящем служител на мрежата Ahmed Jan Wazir Akhtar Mohammad.
 В края на 2013 г. по непотвърдени данни Saidullah се е ползвал с доверието на членове на Ал Кайда като сътрудник на мрежата „Haqqani“, който може да съдейства за разрешаването на какъвто и да е проблем, включително арест.
 Към началото на 2012 г. Saidullah Jan понякога пътува с Yahya Haqqani, за да се среща с починалия понастоящем финансов емисар на мрежата Nasiruddin Haqqani.
 5.
 Muhammad Omar Zadran (известен още като: Mohammad-Omar Jadran).
 Звание: а) мевлеви; б) молла. Основания за включване: ръководител на мрежата „Haqqani“, под чието командване към 2013 г. се намират повече от 100 бойци, действащи в провинция Khost, Афганистан. Дата на раждане: 1958 г. Място на раждане: село Sultan Kheyl, област Spera, провинция Khost, Афганистан. Адрес: граничния район между Афганистан и Пакистан. Друга информация: участва в подготовката на нападения срещу афганистанските и международните сили в Афганистан. Дата на посочване от ООН: 31.7.2014 г.
 Допълнителни сведения от описателното обобщение на основанията за включване в списъка, предоставено от Комитета по санкциите:
 Muhammad Omar Zadran (Omar) е ръководител на мрежата „Haqqani“, под чието командване към 2013 г. се намират повече от 100 бойци, действащи в провинция Khost, Афганистан. Omar е бил губернатор в сянка от мрежата „Haqqani“ и командир на подчинение на ръководителя на мрежата Sirajuddin Jallaloudine Haqqani от 2005 г., като е планирал или е получавал указания да планира нападения от името на мрежата поне от 2006 г. насам. Omar работи с талибаните, като през 2010 г. е член на Съвета на талибаните („шура“), установен от тях с цел обсъждане на логистиката на бунтовниците, нуждите, обучението, задачите на командирите и разполагането на терористични групи в югоизточен Афганистан. През същата година Omar получава заповеди от Sirajuddin Haqqani.
 Omar е участвал в подготовката и планирането на нападения срещу афганистански граждани, афганистанското правителство и личния състав на коалиционните сили в Афганистан от името както на мрежата „Haqqani“, така и на талибаните. В